 Jidhif waxa kale oo uu wax ka taataabtay taariikhdiisa iyo khibrada uu u leeyahay maamulka ciidamadda, waxaanu yidhi Taariikhdayda laba kalmadood ayaan ka odhanayaa, Iskuulka Camuud ayaan ka soo baxay, iskuulka farsamada ee Burco ayaan ka soo baxay, Ruushka ayaan saddex sano tagay, waan soo noqday, afar sanadood ayaa dib la iigu celiyey, markaa 7 sanadood ayaan wadanka Ruushka joogay, daartan aad joogtaan anigaa dhisay Dhismaha taliska guud ee ciidanka qaranka, guusha la gaadhayna aad ayaan ugu faraxsanahay, taliska ciidanka qarankuna si wanaagsan ayay xilka noogu wareejiyeen oo ay noo soo dhaweeyeen, waanan u mahad-celinayaa. 